În acest prim teaser al Senna, seria limitată ce va avea premiera în a doua jumătate a anului 2024, vom revedea victoria istorică a pilotului de Formula 1 Ayrton Senna, alături de celebrul comentariu al lui Galvão Bueno, la Grand Prix Brazilia, în 1991. Acesta vorbește despre cursa dificilă care l-a ținut blocat în treapta a șasea și care a marcat, de asemenea, prima victorie în orașul său natal, Sao Paulo. Vom urmări gândurile și experiențele pilotului, presărate cu imagini din timpul cursei, care l-au condus pe Ayrton, interpretat de Gabriel Leone, până la acel moment important din caeriera sa, alături de câteva dintre personajele care au jucat un rol esențial în viața lui atunci, printre care și Xuxa (Pâmela Tomé), Alain Prost (Matt Mella) și directorii echipei McLaren, Ron Dennis (Patrick Kennedy) și Galvão Bueno (Gabriel Louchard).
De-a lungul celor șase episoade, Senna va dezvălui în premieră drumul lui Ayrton spre succes, alături de dezamăgiri, bucurie și durere, în timp ce va scoate la iveală personalitatea sa si relațiile cu cei din jur. Serialul începe cu evenimentele care au stat la baza carierei auto a triplului campion de Formula 1, de când se mută în Anglia pentru a concura în Formula Ford, și până la accidentul său tragic la Imola, Italia, în timpul celebrului Grand Prix de la San Marino.
Cu Vicente Amorim ca showrunner și regizor, alături de Julia Rezende, Senna a fost produs de Gullane cu ajutorul Senna Brands și a familiei pilotului. Povestea captivantă a unuia dintre cei mai mari eroi ai sportului din toate timpurile îi are în distribuție pe Alice Wegmann (Lilian Vasconcelos, prima soție a lui Ayrton), Camila Márdila (Vivianne Senna, sora sa), Christian Malheiros (Maurinho, prietenul său), Gabriel Louchard (Galvão Bueno), Hugo Bonemer (Nelson Piquet), Julia Foti (Adriane Galisteu), Marco Ricca (“Maurão” Senna, tatăl său), Nicolas Cruz (Leonardo Senna, fratele său), Rodrigo Veloso (Flavio, cumnatul său) and Susana Ribeiro (Zaza Senna, mama sa), împreună cu o distribuție internațională de excepție: Matt Mella (Alain Prost), Kaya Scodelario (jurnalistă fictivă, Laura), Arnaud Viard (Jean-Marie Balestre), Patrick Kennedy (Ron Dennis), Joe Hurst (Keith Sutton), Johannes Heinrichs (Niki Lauda), Keisuke Hoashi (Osamu Goto), Leon Ockenden (James Hunt), Richard Clothier (Peter Warr), Steven Mackintosh (Frank Williams) și Tom Mannion (Sid Watkins), printre alții.
DESPRE SENNA
Producători: Fabiano Gullane și Caio Gullane
Scenarist: Gustavo Bragança
Scris de: Álvaro Campos, Gustavo Bragança, Rafael Spínola, Thais Falcão și Álvaro Mamute
Regizat de: Vicente Amorim și Júlia Rezende
Regizor general: Vicente Amorim
Showrunner: Vicente Amorim
Ayrton Senna este considerat de Formula 1 drept cel mai rapid pilot din toate timpurile. Reușitele sale impresionante ne ajută să observăm cum pilotul a câștigat 3 titluri mondiale de F1, 41 de victorii, fiind de 65 de ori locul întâi și de 80 de ori pe alte locuri pe podium, între 1984 și 1994. Senna este totuși mult mai mult decât niște statistici și recorduri: brazilianul a fost responsabil pentru momente magice din acest sport, la nivel mondial. Ayrton a stabilit un nou nivel de excelență și a fost o legendă în arta de a-și depăși propriile limite. Pasiunea lui Senna pentru o Brazilie mai bună, pe lângă impulsul său adânc înrădăcinat și determinarea atât pe pistă, cât și în afara acesteia, l-au deosebit de restul piloților. Moștenirea sa a inspirat înființarea Institutului Ayrton Senna. Timp de 28 de ani, misiunea sa a fost de a dezvolta sportivi compleți, pregătindu-i pentru toate aspectele vieții din secolul XXI.
Credit foto: Alan Roskyn / Netflix